พ่อ นตท.ฮีโร่ ภูมิใจ ลูกช่วยชีวิตเด็ก หวิดตกผาน้ำตกแก่งซอง
ธัชพล เทียนแก้ว,บิดา นตท.ธัชพล ฮีโร่ช่วยเด็กที่น้ำตกแก่งซอง จ.พิษณุโลก เผย ลูกเรียนดีแต่เล็ก ความประพฤติเรียบร้อย เป็นความภูมิใจของครอบครัว ขณะวันเกิดเหตุ ไปรับน้องแต่ประสบเหตุจึงเข้าช่วยเหลือก่อนเด็กหวิดตกหน้าผา,เมื่อเวลา 26 ต.ค. 58 จากกรณีที่มีการเผยแพร่ข่าวทางโลกโซเชียล โดยผู้ใช้เฟซบุ๊กชื่อ ,Pre-Cadet, โพสต์ภาพและข้อความว่า วันก่อน นตท.ธัชพล เทียนแก้ว นตท.รุ่นที่ 58 ชั้น 2-1 และเป็น หน.ตอน ด้วย ได้สร้างวีรกรรมด้วยการช่วยชีวิตเด็กที่ไหลตามน้ำได้ทัน ที่น้ำตกแก่งซอง จ.พิษณุโลก ขอแสดงความชื่นชมในการกระทำในความดีครั้งนี้ด้วยนะครับ จนทำให้มีผู้ชื่นชอบและแชร์กันอย่างมากมายนั้น,วันนี้ ผู้สื่อข่าวได้สอบถามไปยัง พ.ต.ท.ธเนศ เทียนแก้ว สว.สภ.นครชุม อ.นครไทย จ.พิษณุโลก บิดาของ นตท.ธัชพล ฮีโร่คนดังกล่าว ได้รับการเปิดเผยว่า บุตรชายเป็นคนที่ตั้งใจเรียนมาตั้งแต่เด็ก ทำให้มีผลดการเรียนที่ดี และมีความประพฤติเรียบร้อย หลังเรียนจบจากโรงเรียนพิษณุโลกพิทยาคม ได้สอบเข้าโรงเรียนเตรียมทหาร ปัจจุบันเรียนอยู่ชั้นปีที่ 2 เหล่าตำรวจ และเมื่อวันที่ 24 ต.ค.58 บุตรชายได้มาร่วมกิจกรรมรับน้องที่น้ำตกแก่งซอง หรือ น้ำตกสกุโณทยาน ต.วังนกแอ่น อ.วังทอง ระหว่างนั้น มีเด็กลื่นไหลมาตามน้ำ บุตรชายพบเห็นจึงเข้าทำการช่วยเหลือได้ทันก่อนที่เด็กจะไหลตกลงไปบริเวณหน้าผาของน้ำตก ทำให้ผู้พบเห็นต่างชื่นชมความกล้าหาญของบุตรชาย และมีการนำภาพถ่ายเผยแพร่ทางเฟซบุ๊กดังกล่าว ซึ่งเรื่องดังกล่าวนับเป็นความภาคภูมิใจของครอบครัวเป็นอย่างยิ่ง,ทั้งนี้ นตท.ธัชพล เทียนแก้ว หรือ อาร์ม ยังสอบได้ที่ 1 เตรียมทหารปี 57 ของ นตท.รุ่น 58 ด้วยเกรดเฉลี่ย 3.93 พร้อมได้รางวัลการศึกษาดีเยี่ยมจากโรงเรียนเตรียมทหาร รวมทั้ง เคยได้รางวัลชมเชยการการแข่งขันฟิสิกส์โอลิมปิกวิชาการ ปี 57 ด้วย.
บิดา นตท.ธัชพล ฮีโร่ช่วยเด็กที่น้ำตกแก่งซอง จ.พิษณุโลก เผย ลูกเรียนดีแต่เล็ก ความประพฤติเรียบร้อย เป็นความภูมิใจของครอบครัว ขณะวันเกิดเหตุ ไปรับน้องแต่ประสบเหตุจึงเข้าช่วยเหลือก่อนเด็กหวิดตกหน้าผา 
นตท.ฮีโร่,ธัชพล เทียนแก้ว,นตท.รุ่นที่ 58,นตท.ช่วยเด็ก,เด็กตกน้ำ,น้ำตกแก่งซอง,อ.วังทอง,พิษณุโลก,ข่าว,ไทยรัฐออนไลน์,ข่าวทั่วไทย,ข่าวภูมิภาค,เตรียมทหารรุ่น58,อาร์ม,ฮีโร่ช่วยเด็ก,ช่วยเด็กตกน้ำ